paragraph_text: Benjamin Hornigold (†1719.?) je bio britanski gusar tijekom rata za španjolsku baštinu te utemeljitelj "piratske republike" na Bahamima početkom 18. stoljeća. Također je bio mentor dvojici drugih čuvenih pirata, Edwardu Teachu "Crnobradom" i Samuelu Bellamyju. Iako je bio vođa jedne od najvećih piratskih frakcija na New Providenceu, dolaskom britanskog guvernera Woodesa Rogersa Hornigold je promijenio stranu i postao lovac na pirate.